20મી એપ્રિલે ‘ઉજ્જવલા દિવસ’ ઉજવાશે, પરંતુ આ દિવસની ઉજવણીના થોડા દિવસ અગાઉ જ દેશભરના ગરીબ પરિવારોને આંશિક રૂપે મફત LPG કનેક્શન અપાવતી પ્રધાનમંત્રી ઉજ્જવલા યોજના (PMUY) એ એક નવી સિદ્ધિ હાંસલ કરી લીધી છે. પેટ્રોલિયમ મંત્રાલય પાસેથી મેળવવામાં આવેલા આધિકારિક ડેટા અનુસાર PMUY હેઠળ LPG કનેક્શન મેળવવાની અરજીની સંખ્યા જે 1 એપ્રિલ સુધી રોજની 30 થી 40 હજાર જેટલી હતી તેમાં મોટો ઉછાળ આવ્યો છે અને હવે આ સરેરાશ રોજની 1 લાખ અરજી સુધી પહોંચી ગઈ છે.